גלירן ‎ 50, ‎ 16  בדצמבר ‎ 2009 


לצמצם ‎ התלות ‎ ההרסנית ‎ בנפט ‎ ובפחם‎ 

לא ‎ במקרה ‎ התחמק ‎ ראש ‎ הממשלה ‎ נתניהו ‎ מהשתתפות ‎ בוועידת ‎ האקלים‎ 
בקופנהגן: ‎ הרי ‎ ממשלתו ‎ אינה ‎ נוקפת ‎ אצבע ‎ מול ‎ משבר ‎ האקלים.‎ 


מאת ‎ דב ‎ חנין‎ 

ועידת ‎ קופנהאגן, ‎ בה ‎ משתתפים ‎ מאה ‎ ראשי ‎ מדינות ‎ ואלפי‎ 
נציגים, ‎ עוסקת ‎ בשאלה ‎ גורלית: ‎ האם ‎ נצליח ‎ להתמודד ‎ עם‎ 
שינויי ‎ האקלים, ‎ שאנו ‎ מייצרים.‎ 

העובדות ‎ ברורות: ‎ במהלך ‎ העשורים ‎ האחרונים, ‎ הפעילות‎ 
האנושית ‎ יצרה ‎ גזי ‎ חממה, ‎ ואילו ‎ עליית ‎ ריכוז ‎ גזי ‎ החממה‎ 
באטמוספירה ‎ גורמת ‎ שיבוש ‎ משמעותי ‎ במערכת ‎ האקלימית.‎ 
שיבוש ‎ זה ‎ כבר ‎ מתבטא ‎ בהתחממות ‎ האטמוספרה; ‎ במצבי‎ 
אקלים ‎ קיצוניים ‎ דוגמת ‎ סערות ‎ והוריקנים‎ ;  בפגיעה ‎ במשטר‎ 
הזרמים ‎ באוקיאנוסים. ‎ שיבוש ‎ האקלים ‎ פוגע ‎ בחקלאות‎ 
ובכלכלה ‎ ומחזק ‎ תהליכים ‎ של ‎ אי-יציבות ‎ פוליטית, ‎ מלחמות‎ 
ופליטים.‎ 

ההתמודדות ‎ עם ‎ משבר ‎ האקלים ‎ אינה ‎ פשוטה. ‎ התמודדות‎ 
זו ‎ תובעת ‎ פעילות ‎ נחרצת, ‎ המנוגדת ‎ לאינטרסים ‎ רבי-העוצמה‎ 
של ‎ תאגידי ‎ הנפט ‎ והרכב. ‎ לכן ‎ משקיעים ‎ תאגידים ‎ אלה ‎ ממון‎ 
רב, ‎ כדי ‎ לחבל ‎ בהיערכות ‎ העולמית ‎ להתמודדות ‎ עם ‎ משבר‎ 
האקלים ‎ באמצעות ‎ הפחתה ‎ דרמטית ‎ בפליטת ‎ גזי ‎ החממה.‎ 

ועידת ‎ קופנהאגן ‎ כונסה ‎ במטרה ‎ להגיע ‎ להסכם ‎ פוליטי‎ 
בינלאומי ‎ מחייב, ‎ שבו ‎ ייקבע ‎ בלוח ‎ זמנים ‎ ברור, ‎ מה ‎ על ‎ כל‎ 
אחת ‎ מהמדינות ‎ לעשות, ‎ כדי ‎ להתמודד ‎ עם ‎ משבר ‎ האקלים.‎ 
הסכם ‎ זה ‎ יתורגם ‎ לאמנה ‎ משפטית ‎ מחייבת.‎ 

למרבית ‎ הצער, ‎ מדינת ‎ ישראל ‎ מתנהלת, ‎ כאילו ‎ היא ‎ מצויה‎ 
בכוכב ‎ לכת ‎ אחר, ‎ ובעיות ‎ כדור ‎ הארץ ‎ ממש ‎ לא ‎ מעניינות‎ 
אותה. ‎ זו ‎ ראייה ‎ צרה ‎ ומסוכנת. ‎ איש ‎ על ‎ פני ‎ כדור ‎ הארץ ‎ אינו‎ 
יכול ‎ להתחמק ‎ ממשבר ‎ האקלים.‎ 

ממשלת ‎ ישראל ‎ חייבת ‎ לקבל ‎ החלטות ‎ אמיצות ‎ ומרחיקות‎ 
לכת. ‎ עליה ‎ ליצור ‎ אלטרנטיבות ‎ טכנולוגיות ‎ וחברתיות ‎ לתלות‎ 
ההרסנית ‎ בנפט ‎ ובפחם. ‎ תמורה ‎ כזאת ‎ תקטין ‎ את ‎ הזיהום‎ 
הסביבתי, ‎ תמנע ‎ סיכונים ‎ בריאותיים, ‎ תוליד ‎ חיסכון ‎ כלכלי,‎ 
תקדם ‎ טכנולוגיות ‎ ופתרונות ‎ חברתיים ‎ נכונים ‎ יותר.‎ 

מקום ‎ מרכזי ‎ חייבת ‎ לתפוס ‎ תוכנית ‎ להתייעלות ‎ בתחום‎ 
האנרגיה ‎ באמצעות ‎ קידום ‎ של ‎ אנרגיה ‎ מתחדשת ‎ (קרינת‎ 
השמש, ‎ רוח) ‎ ושל ‎ בנייה ‎ ירוקה. ‎ אך ‎ הממשלה ‎ בראשות‎ 
נתניהו ‎ מתנגדת ‎ להצעות ‎ חוק ‎ פרטיות ‎ בנושא ‎ הבנייה ‎ הירוקה‎ 
והאנרגיה ‎ המתחדשת. ‎ לכך ‎ יש ‎ להוסיף ‎ מדיניות ‎ ברורה ‎ של‎ 


הגנה ‎ על ‎ מקורות ‎ המים ‎ ושל ‎ חיסכון ‎ במים, ‎ כמו ‎ גם ‎ של ‎ קידום‎ 
נמרץ ‎ של ‎ התחבורה ‎ הציבורית, ‎ כך ‎ שתיהפך ‎ הברירה‎ 
המועדפת ‎ על ‎ הציבור ‎ בכללותו.‎ 

צעד ‎ חשוב ‎ בכיוון ‎ של ‎ אימוץ ‎ המשטר ‎ החדש ‎ של ‎ צמצום‎ 
פליטת ‎ גזי ‎ החממה ‎ צריך ‎ להיות ‎ -  הפסקת ‎ קידומה ‎ של‎ 
התוכנית ‎ לבנייתה ‎ של ‎ תחנת ‎ כוח ‎ פחמית ‎ נוספת, ‎ שדווקא‎ 
תגדיל ‎ את ‎ זיהום ‎ האוויר. ‎ לכן ‎ ראויה ‎ לכל ‎ תמיכה ‎ התנגדותם‎ 
של ‎ תושבי ‎ היישובים ‎ בדרום ‎ לבניית ‎ תחנה ‎ כזאת, ‎ שתפגע‎ 
בבריאותם ‎ ובסביבתם, ‎ כמו ‎ גם ‎ בכל ‎ תושבי ‎ המדינה.‎ 

השינוי ‎ הדרמטי ‎ הנדרש ‎ מישראל, ‎ כמו ‎ מכל ‎ מדינה, ‎ הוא‎ 
הערובה ‎ לכך, ‎ שנשאיר ‎ לילדינו ‎ עולם ‎ שיהיה ‎ טוב ‎ לחיות ‎ בו.‎ 


הכנסת ‎ קוראת ‎ לממשלה ‎ לאמץ ‎ תוכנית ‎ ירוקה‎ 

הכנסת ‎ אישרה ‎ (8.12) ‎ הצעת ‎ סיכום, ‎ שיזמו ‎ סיעות ‎ חד״ש,‎ 
מרצ, ‎ קדימה, ‎ העבודה, ‎ ש״ס ‎ ויהדות ‎ התורה, ‎ הקוראת‎ 
לממשלה ‎ לאמץ ‎ בדחיפות ‎ תוכנית ‎ להתמודדות ‎ עם ‎ משבר‎ 
האקלים ‎ ולהימנע ‎ מהקמת ‎ תחנת ‎ כוח ‎ פחמית ‎ חדשה.‎ 

הצעות ‎ חוק ‎ לייעול ‎ השימוש ‎ באנרגיה ‎ ולעידוד‎ 
תחבורה ‎ ציבורית ‎ אושרו ‎ בקריאה ‎ טרומית‎ 

בשבוע ‎ ועידת ‎ האקלים ‎ בקופנהגן, ‎ אישרה ‎ מליאת ‎ הכנסת‎ 
בקריאה ‎ טרומית ‎ שתי ‎ הצעות ‎ חוק ‎ סביבתיות, ‎ שיזם ‎ ח״כ ‎ רב‎ 
חנין‎ (חד״ש).‎ 

הצעת ‎ חוק ‎ התייעלות ‎ אנרגיה ‎ במבני ‎ ציבור ‎ נועדה ‎ לצמצם‎ 
את ‎ ההוצאות ‎ לאספקת ‎ אנרגיה ‎ לחימום ‎ ולקירור ‎ מבני ‎ ציבור‎ 
ולהקטין ‎ את ‎ זיהום ‎ האוויר. ‎ התייעלות ‎ כזאת ‎ תאפשר ‎ לוותר‎ 
על ‎ הקמתן ‎ של ‎ תחנות ‎ כוח ‎ פחמיות ‎ נוספות.‎ 

הצעת ‎ החוק ‎ לעידוד ‎ תחבורה ‎ ציבורית ‎ נועדה ‎ להתמודד ‎ עם‎ 
משבר ‎ האקלים ‎ באמצעות ‎ צמצום ‎ בשימוש ‎ ברכב ‎ פרטי.‎ 
השימוש ‎ הנפוץ ‎ ברכב ‎ פרטי ‎ גם ‎ מייצר ‎ גזי ‎ חממה ‎ וזיהום ‎ אוויר‎ 
וגם ‎ גורם ‎ לפקקים ‎ בכבישים. ‎ החלופה ‎ היא ‎ -  מערכת ‎ היסעים‎ 
ציבורית ‎ נקייה, ‎ זולה, ‎ מהירה ‎ ונוחה.‎ 


דמוקרטיה‎ /2‎ 


מדוע ‎ חוק ‎ אמצע, ‎ זיהו‎ י  ביומטר״ם ‎ מסוכן?‎ 

הכנסת ‎ אישרה ‎ בשבוע ‎ שעבר ‎ את ‎ הצעת ‎ החוק ‎ בדבר ‎ אמצעי ‎ זיהוי ‎ ביומטריים‎ 
במסמכי ‎ זיהוי ‎ ואת ‎ הקמתו ‎ של ‎ מאגר ‎ מידע ‎ ביומטרי.‎ 


התגייסותם ‎ של ‎ אנשי ‎ מדע, ‎ מומחי ‎ אינטרנט ‎ והצפנה ‎ ושל‎ 
האגודה ‎ לזכויות ‎ האזרח ‎ וגופים ‎ רבים ‎ נוספים ‎ פתחה ‎ דיון‎ 
ציבורי ‎ חשוב ‎ בנושא ‎ מאגרי ‎ המידע ‎ הביומטריים, ‎ אך ‎ לא ‎ היה‎ 
בה ‎ כדי ‎ למנוע ‎ את ‎ חקיקת ‎ החוק ‎ -  ציין ‎ ח״כ ‎ דב ‎ הנין‎ (חד״ש)‎ 
בדיון ‎ בכנסת‎ (7.12).‎ 

חנין ‎ ציין, ‎ כי ‎ אי ‎ ויכוח ‎ בדבר ‎ הצורך ‎ באמצעי ‎ זיהוי ‎ חכמים‎ 
ובדבר ‎ הכללתו ‎ של ‎ מרכיב ‎ ביומטרי ‎ בתעודת ‎ הזיהוי. ‎ הוויכוח‎ 
הוא ‎ סביב ‎ הקמתו ‎ של ‎ המאגר ‎ הביומטרי, ‎ שבו ‎ ירוכזו ‎ כל‎ 
הנתונים ‎ הביומטריים ‎ של ‎ כל ‎ האזרחים, ‎ הווה ‎ אומר ‎ -  טביעות‎ 
האצבע ‎ ומראה ‎ פניהם. ‎ הממשלה ‎ טוענת, ‎ כי ‎ מאגר ‎ כזה ‎ יסייע‎ 
לגלות ‎ מתחזים ‎ ופושעים.‎ 

חנין ‎ ציין, ‎ כי ‎ אין ‎ שום ‎ בעיה, ‎ שניתן ‎ להפיק ‎ תעודות ‎ זיהוי‎ 
חכמות ‎ מבלי ‎ להקים ‎ מאגר ‎ ביומטרי. ‎ נושא ‎ תעודת ‎ זיהוי ‎ כזאת‎ 
יניח ‎ את ‎ אצבעו ‎ על ‎ מתקן ‎ הבקרה, ‎ והצילום ‎ יושווה ‎ לטביעת‎ 
האצבע, ‎ הנמצאת ‎ בשבב ‎ שבתעודה. ‎ בגרמניה, ‎ למשל, ‎ ישנן‎ 
תעודות ‎ ביומטריות, ‎ אך ‎ אין ‎ שם ‎ מאגר ‎ ביומטרי.‎ 

לעומת ‎ זאת, ‎ למאגר ‎ ביומטרי ‎ של ‎ נתוני ‎ כל ‎ האזרחים‎ 
עלולים ‎ לפרוץ. ‎ הניסיון ‎ לימד, ‎ כי ‎ גם ‎ מאגרים ‎ מוגנים ‎ ביותר,‎ 
ואפילו ‎ של ‎ הפנטאגון, ‎ נפרצו. ‎ פריצת ‎ המאגר ‎ תאפשר ‎ גניבת‎ 
זהויות ‎ בידי ‎ גורמים ‎ של ‎ הפשע ‎ המאורגן. ‎ אלה ‎ ׳ישתלו׳‎ 
טביעת ‎ אצבע ‎ של ‎ אזרח ‎ במקום ‎ העבירה, ‎ ובכך ‎ יובילו‎ 
להפללתם ‎ של ‎ אזרחים ‎ חפים ‎ מפשע.‎ 

סכנה ‎ נוספת ‎ טמונה ‎ באפשרות, ‎ שהרשויות ‎ ינצלו ‎ את‎ 
המאגר ‎ גם ‎ למטרות, ‎ שכלל ‎ לא ‎ נועד ‎ להן ‎ ובידי ‎ גורמים ‎ כאלה‎ 
ואחרים, ‎ ובכך ‎ לפגוע ‎ בחירויות ‎ הדמוקרטיות. ‎ הרי ‎ עצם ‎ קיומו‎ 
של ‎ המאגר ‎ הביומטרי ‎ הופך ‎ בעצם ‎ כל ‎ אזרח ‎ לחשוד.‎ 

חנין ‎ הוסיף, ‎ כי ‎ הבהילות ‎ שבה ‎ נוהל ‎ הדיון ‎ על ‎ חוק ‎ אמצעי‎ 
הזיהוי ‎ והמאגר ‎ הביומטריים ‎ מנעה ‎ ליבון ‎ רציני ‎ של ‎ כל ‎ היבטי‎ 
הנושא ‎ ומציאת ‎ פתרונות ‎ מיטביים. ‎ גם ‎ הניסיון ‎ לטעון, ‎ כי‎ 
בשנתיים ‎ הראשונות ‎ ההצטרפות ‎ למאגר ‎ תהיה ‎ וולנטרית, ‎ הוא‎ 
בגדר ‎ הטעייה. ‎ ידוע, ‎ כי ‎ מי ‎ שירצה ‎ לקבל ‎ שירותי ‎ ממשל ‎ זמין‎ 
באינטרנט, ‎ או ‎ יבקש ‎ להנפיק ‎ לו ‎ דרכון ‎ ביומטרי, ‎ הנדרש‎ 
בארצות ‎ שונות, ‎ יידרש ‎ להעביר ‎ את ‎ נתוניו ‎ למאגר.‎ 

חנין ‎ התריע, ‎ כי ‎ בחוק ‎ הקיים ‎ אין ‎ ערובה, ‎ שאזרח ‎ שיסרב‎ 
שנתוניו ‎ יוכנסו ‎ למאגר ‎ הביומטרי, ‎ לא ‎ ייפגע ‎ מכך. ‎ לכן ‎ צריך‎ 
היה ‎ לכתוב ‎ בחוק, ‎ כי ‎ אזרח ‎ המבקש, ‎ למשל, ‎ דרכון ‎ חכם,‎ 
יקבל ‎ אותו, ‎ גם ‎ אם ‎ הוא ‎ מסרב ‎ למסור ‎ את ‎ נתוניו ‎ למאגר‎ 
הביומטרי.‎ 

באותו ‎ נושא ‎ אמר ‎ ח״כ ‎ חנא ‎ סוייד‎ (חד״ש), ‎ כי ‎ חוק ‎ המידע‎ 
והמאגר ‎ הביומטרי ‎ אינו ‎ מאזן ‎ נכון ‎ בין ‎ הרצון ‎ להנפיק ‎ תעודות‎ 
זיהוי ‎ חכמות ‎ לבין ‎ הפגיעה ‎ בזכויות ‎ האזרח ‎ הכרוכה ‎ בו. ‎ החוק‎ 
הזה ‎ פוגע ‎ בזכות ‎ לצנעת ‎ הפרט. ‎ הסכנה ‎ של ‎ פריצה ‎ למאגר ‎ כזה‎ 
מסכנת ‎ לא ‎ אדם ‎ אחד ‎ אלא ‎ קבוצות ‎ גדולות ‎ של ‎ אנשים. ‎ לכן‎ 
העמדה ‎ של ‎ סיעת ‎ חד״ש ‎ היא, ‎ שיש ‎ מקום ‎ להנפיק ‎ תעודות‎ 
זיהוי ‎ ביומטריות ‎ חכמות, ‎ אך ‎ אסור ‎ להקים ‎ מאגר ‎ מידע‎ 
ביומטרי ‎ של ‎ כלל ‎ האזרחים.‎ 


ישראל ‎ השיגה ‎ ציון‎ 'נכשל' ‎ בזכויות ‎ אדם‎ 

בדיון ‎ בכנסת ‎ לרגל ‎ היום ‎ הבינלאומי ‎ לזכויות ‎ האדם‎ (8.12),‎ 
הדגיש ‎ ח״כ ‎ מוחמד ‎ ברכה ‎ (חד״ש), ‎ כי ‎ הכיבוש ‎ הוא‎ 
במהותו ‎ שלילה ‎ של ‎ זכויות ‎ האדם ‎ לחירות, ‎ לחופש ‎ תנועה,‎ 
לחופש ‎ פולחן. ‎ השלטון ‎ רומס ‎ את ‎ זכויות ‎ הפלסטינים, ‎ אך ‎ גם‎ 
את ‎ זכויות ‎ האזרחים ‎ הישראלים ‎ המוחים ‎ נגדו.‎ 

נמשכת ‎ האפליה ‎ של ‎ האוכלוסייה ‎ הערבית, ‎ ואילו ‎ הכנסת‎ 
מאשרת ‎ עוד ‎ ועוד ‎ חוקים ‎ גזעניים. ‎ נמשכת ‎ ההפרטה ‎ ונפגעות‎ 
עוד ‎ ועוד ‎ זכויות ‎ של ‎ עובדים, ‎ מובטלים ‎ ונשים.‎ 

בשבוע ‎ זכויות ‎ האדם ‎ מצאה ‎ לנכון ‎ הכנסת ‎ לאשר ‎ בקריאה‎ 
טרומית ‎ שתי ‎ הצעות ‎ חוק ‎ פרטיות, ‎ הבאות ‎ לתקן ‎ באופן ‎ גזעני‎ 
את ‎ פקודת ‎ האגודות ‎ השיתופיות.‎ 

בהתייחסו ‎ להצעות ‎ חוק ‎ אלה, ‎ אמר ‎ ח״כ ‎ דב ‎ חנין, ‎ כי ‎ מטרתן‎ 
לתת ‎ גושפנקה ‎ חוקית ‎ לנוהל ‎ הקיים ‎ ביישובים ‎ הקהילתיים,‎ 
החוסם ‎ את ‎ האפשרות ‎ של ‎ אזרחים ‎ ערבים ‎ להתקבל ‎ אליהם.‎ 
הצעות ‎ החוק ‎ יוצרות ‎ סינון ‎ גזעני, ‎ שישאיר ‎ בחוץ ‎ ערבים ‎ וגם‎ 
אתיופים, ‎ נכים, ‎ חד-הוריות ‎ ועוד.‎ 

חנין ‎ הוסיף, ‎ כי ‎ הצעות ‎ חוק ‎ אנטי-דמוקרטיות ‎ אלה ‎ נועדו‎ 
לעקוף ‎ את ‎ החלטת ‎ בג״ץ ‎ בפרשת ‎ קעאדן. ‎ בג״ץ ‎ קבע ‎ אז, ‎ כי‎ 
לכל ‎ אזרח ‎ שמורה ‎ בישראל ‎ הזכות ‎ הבסיסית ‎ לגור ‎ בכל ‎ מקום.‎ 

סכנת ‎ פיטורים ‎ במפעלים ‎ בצפון‎ 

"הפיטורים ‎ הצפויים ‎ של ‎ אלף ‎ הפועלים ‎ ממפעל ‎ תפרון‎ 
בגליל ‎ הם ‎ תוצאה ‎ של ‎ מדיניות ‎ ממשלה, ‎ המאפשרת ‎ יבוא ‎ זול‎ 
של ‎ מוצרי ‎ טקסטיל ‎ מארצות ‎ אחרות ‎ והעברה ‎ של ‎ מקומות‎ 
עבודה ‎ מישראל ‎ למדינות ‎ אחרות, ‎ שבהן ‎ השכר ‎ נמוך ‎ יותר״ ‎ - 
התריע ‎ ח״כ ‎ דב ‎ חנין ‎ בדיון ‎ בכנסת‎ (9.12).‎ 

מכתב ‎ למערכת‎ 

לתקן ‎ את ‎ העוול, ‎ ומהר‎ 

קראתי ‎ בעצב ‎ רב ‎ באתר ‎ האינטרנט ‎ של ‎ מק״י ‎ את ‎ מאמרו‎ 
החשוב ‎ של ‎ ד״ר ‎ עופר ‎ כסיף‎ (״זו ‎ הדרך״, ‎ 2.12).‎ 

אני ‎ עצמי ‎ סטודנטית ‎ למשפטים ‎ שנה ‎ א׳ ‎ באוניברסיטת‎ 
ת״א. ‎ ממה ‎ שראיתי, ‎ התופעה ‎ העגומה ‎ הזו ‎ של ‎ הידרדרות‎ 
בתנאי ‎ ההעסקה, ‎ פיטורים ‎ בקיץ, ‎ כדי ‎ לא ‎ לתת ‎ למרצים ‎ מן‎ 
החוץ ‎ לצבור ‎ קביעות, ‎ שעות ‎ דלות ‎ פה ‎ ושם ‎ וכו׳ ‎ -  היא ‎ לא ‎ רק‎ 
עניינן ‎ של ‎ המכללות. ‎ גם ‎ האוניברסיטה, ‎ בה ‎ אני ‎ לומדת,‎ 
מעסיקה ‎ מרצים ‎ "מן ‎ החוץ" ‎ בתנאים־לא-תנאים ‎ כאלה.‎ 
האוניברסיטאות ‎ רואות ‎ עצמן ‎ עליונות ‎ על ‎ המכללות ‎ מבחינה‎ 
אקדמית, ‎ אבל ‎ כשזה ‎ נוגע ‎ לזכויות ‎ העובדים ‎ שלהן ‎ -  גורנישט.‎ 

כואב ‎ לי ‎ לשלם ‎ שכר ‎ לימוד ‎ של ‎ כ-10,000 ‎ שקלים ‎ בשנה‎ 
בידיעה, ‎ שחלק ‎ מהכסף ‎ שלי ‎ מתחזק ‎ מערכת ‎ מעוותת ‎ כזאת.‎ 
יכולים ‎ להעסיק ‎ ככה ‎ מרצה ‎ גם ‎ עשר ‎ שנים, ‎ ואז ‎ לשלוח ‎ אותו‎ 
בחזרה ‎ ללשכת ‎ האבטלה.‎ 

אני ‎ מחזקת ‎ את ‎ ידיו ‎ של ‎ עופר ‎ כסיף. ‎ הלוואי ‎ שהעוול ‎ הזה‎ 
יתוקן ‎ כבר.‎ 

אדר ‎ שלו‎ 


בינלאומי ‎ /3‎ 


לשנות ‎ את ‎ המציאות ‎ מן ‎ הקצה ‎ אל ‎ הקצה‎ 

הנשיא ‎ אוו ‎ מוראלס ‎ ותנועתו ‎ השיגו ‎ ניצחון ‎ מרשים ‎ בבחירות ‎ בבוליביה.‎ 


נשיא ‎ בוליביה ‎ אוו ‎ מוראלס ‎ ימשיך ‎ לכהן ‎ תקופת ‎ כהונה‎ 
נוספת ‎ -  כך ‎ עולה ‎ מתוצאות ‎ הבחירות ‎ במדינה ‎ הדרום-‎ 
אמריקאית, ‎ שנערכו ‎ בשבוע ‎ שעבר. ‎ מוראלס ‎ זכה ‎ ב-63%‎ 
מקולות ‎ הבוחרים, ‎ וגבר ‎ בהפרש ‎ ניכר ‎ על ‎ יריבו ‎ מהאופוזיציה‎ 
הימנית, ‎ מנפרד ‎ רייס ‎ וילה, ‎ שזכה ‎ ב-27% ‎ בלבד. ‎ שבעה‎ 
מועמדים ‎ נוספים ‎ זכו ‎ יחד ‎ בפחות ‎ מ-10% ‎ מקולות ‎ הבוחרים.‎ 

בעקבות ‎ הניצחון ‎ בבחירות, ‎ צפוי ‎ מוראלס ‎ להגביר ‎ את‎ 
מעורבותה ‎ של ‎ ממשלתו ‎ בכלכלה ‎ הבוליביאנית ‎ ולהגביר ‎ את‎ 
התמיכה ‎ באזרחים ‎ העניים. ‎ יקל ‎ על ‎ ביצוע ‎ משימות ‎ אלה ‎ הרוב‎ 
של ‎ שני ‎ שלישים ‎ מצירי ‎ הפרלמנט, ‎ שהשיגה ‎ מפלגתו ‎ של‎ 
מוראלס ‎ -  התנועה ‎ למען ‎ הסוציאליזם, ‎ בפרלמנט. ‎ הישג ‎ אדיר‎ 
זה ‎ מעניק ‎ לממשלתו ‎ חופש ‎ פעולה ‎ רב.‎ 

בתקופת ‎ מערכת ‎ הבחירות ‎ הבטיח ‎ מוראלס ‎ להקים ‎ עיתון‎ 
בבעלות ‎ ציבורית, ‎ לפתח ‎ תעשיית ‎ מלט, ‎ תעשיית ‎ תרופות‎ 
ומחלבות, ‎ ולפתח ‎ את ‎ תעשיות ‎ המתכת, ‎ במטרה ‎ למתן ‎ את‎ 
הייבוא ‎ לבוליביה.‎ 

"אחים ‎ ואחיות, ‎ זה ‎ מאבק ‎ של ‎ הבוחרים ‎ לשנות ‎ את‎ 
בוליביה״ ‎ -  אמר ‎ מוראלס ‎ בנאומי ‎ הבחירות ‎ שלו. ‎ בנאום‎ 
הניצחון ‎ הוסיף ‎ מוראלס: ‎ "אנו ‎ מקדישים ‎ ניצחון ‎ זה ‎ לכל‎ 
העמים ‎ ולממשלות ‎ האנטי-אימפריאליסטיות. ‎ נפתחה ‎ הדרך‎ 
לשינויים ‎ חברתיים ‎ וכלכליים ‎ מן ‎ היסוד".‎ 

אחד ‎ ממייסדיה ‎ ומראשיה ‎ של ‎ התנועה ‎ למען ‎ הסוציאליזם,‎ 
פליקס ‎ מציאדו ‎ קיספה, ‎ הנמנה ‎ עם ‎ הפעילים ‎ הבולטים‎ 
במערכה ‎ נגד ‎ הפרטת ‎ המים ‎ בשנות ‎ ה-80 ‎ וה-90 ‎ של ‎ המאה‎ 
שעברה, ‎ התראיין ‎ בשבוע ‎ שעבר ‎ לעיתון ‎ הצרפתי ‎ "הומניטה".‎ 
להלן ‎ הריאיון, ‎ בו ‎ התייחס ‎ מצ׳אדו ‎ קיספה ‎ למשמעות‎ 
הפוליטית ‎ של ‎ הניצחון ‎ האלקטוראלי ‎ של ‎ תנועתו.‎ 
מה■ ‎ תגובתך ‎ לתוצאות ‎ הבחירות?‎ 

התנועה ‎ למען ‎ הסוציאליזם ‎ השיגה ‎ הישג ‎ נאה, ‎ הישג‎ 
היסטורי. ‎ אנו ‎ גאים ‎ מאוד ‎ בתוצאות ‎ הבחירות ‎ וגם ‎ שמחים‎ 
מאוד. ‎ סברנו ‎ שנקבל ‎ את ‎ תמיכת ‎ העם, ‎ והעם ‎ אכן ‎ התייצב‎ 
בקלפי ‎ ונתן ‎ את ‎ קולו ‎ להמשך ‎ השינוי ‎ החברתי ‎ מן ‎ היסוד. ‎ העם‎ 
תומך ‎ בנו, ‎ והוא ‎ גם ‎ תומך ‎ בנשיא ‎ מוראלס, ‎ שהוכיח ‎ בצורה‎ 
ברורה, ‎ כי ‎ הוא ‎ יודע ‎ מה ‎ הוא ‎ עושה ‎ ולאן ‎ הוא ‎ מוביל ‎ את‎ 
בוליביה. ‎ כבר ‎ בליל ‎ הבחירות ‎ התחלנו ‎ לחגוג ‎ את ‎ הניצחון,‎ 
ונדמה ‎ לי ‎ שנמשיך ‎ לחגוג ‎ במשך ‎ חמש ‎ השנים ‎ הבאות.‎ 
ההצבעה, ‎ בניגוד ‎ למה ‎ שציפו ‎ גורמים ‎ מסוימים ‎ בתוך ‎ בוליביה‎ 
ומחוצה ‎ לה, ‎ התנהלה ‎ בשקט, ‎ ללא ‎ הפרעות. ‎ הוכחנו ‎ לכל‎ 
העולם ‎ שבוליביה ‎ היא ‎ מדינה ‎ דמוקרטית.‎ 
זו ‎ תהיה ‎ הקדנציה ‎ השנייה ‎ של ‎ הנשיא ‎ מוראלס...‎ 

נכון, ‎ ולכן ‎ נודעת ‎ לניצחון ‎ בקלפי ‎ משמעות ‎ מיוחדת. ‎ מצד‎ 
אחד, ‎ זכינו ‎ בתוספת ‎ קולות. ‎ מצד ‎ שני, ‎ מוראלס ‎ וממשלתו‎ 
הוכיחו, ‎ שהם ‎ נותנים ‎ מענה ‎ לצרכי ‎ העם ‎ הבוליביאני. ‎ העם‎ 
דורש ‎ צדק ‎ חברתי, ‎ ובזה ‎ אנו ‎ עוסקים. ‎ זו ‎ הבעת ‎ אמון‎ 
בממשלה ‎ וגם ‎ אתגר ‎ לא ‎ פשוט ‎ עבורנו: ‎ העם ‎ תולה ‎ תקוות‎ 
רבות ‎ בפעילות ‎ הממשלה ‎ בשנים ‎ הקרובות. ‎ לפני ‎ ארבע ‎ שנים‎ 
היו ‎ שסברו, ‎ כי ‎ "אינדיאני ‎ או ‎ איכר, ‎ אינו ‎ יכול ‎ לנהל ‎ את ‎ ענייני‎ 
המדינה". ‎ הרי, ‎ מוראלס ‎ לא ‎ רכש ‎ השכלה ‎ גבוהה. ‎ הפעילות‎ 


בשנים ‎ עברו ‎ ותוצאות ‎ הבחירות ‎ מבהירות ‎ באופן ‎ חד-משמעי,‎ 
שגם ‎ איכר ‎ או ‎ אינדיאני ‎ מסוגל ‎ לנהל ‎ את ‎ ענייני ‎ המדינה‎ 
ואפילו ‎ להצליח ‎ בכך.‎ 

מה ‎ ■היו ‎ סדר■ ‎ העדיפויות ‎ בשנים ‎ הקרובות?‎ 

בשנים ‎ שעברו, ‎ הממשלה ‎ הלאימה ‎ את ‎ אוצרות ‎ הנפט ‎ והגז.‎ 
לאחר ‎ מכן ‎ היא ‎ הלאימה ‎ את ‎ כל ‎ אוצרות ‎ הטבע, ‎ ולבסוף‎ 
הלאימה ‎ את ‎ כל ‎ התאגידים ‎ בשירות ‎ הציבורי. ‎ קידמנו ‎ תוכניות‎ 
רבות ‎ להרחבת ‎ רשת ‎ החינוך ‎ וכדי ‎ לסייע ‎ לעניים ‎ ביותר. ‎ בסיוע‎ 
של ‎ קובה, ‎ גם ‎ נחלנו ‎ ניצחונות ‎ רבים ‎ בקידום ‎ הרפואה‎ 
הציבורית ‎ והמונעת. ‎ נמשיך ‎ בתנופה ‎ זו.‎ 

יחד ‎ עם ‎ זאת, ‎ כעת ‎ יש ‎ לנו ‎ יעד ‎ שאפתני ‎ יותר: ‎ אנו ‎ רוצים‎ 
לתעש ‎ את ‎ בוליביה. ‎ נתחיל ‎ בתיעוש ‎ מגזר ‎ המכרות. ‎ אנו ‎ רוצים‎ 
לייצר ‎ מוצרים ‎ בתאגידים ‎ הציבוריים, ‎ ולא ‎ רק ‎ למכור ‎ את‎ 
אוצרות ‎ הטבע. ‎ כך, ‎ גם ‎ אנו ‎ רוצים ‎ לתרום ‎ תרומה ‎ להרחבת‎ 
מעגל ‎ התעסוקה, ‎ למאבק ‎ באבטלה. ‎ אנו ‎ רוצים ‎ לצאת‎ 
מהמעגל ‎ של ‎ המדינות ‎ המנוצלות ‎ בעולם ‎ השלישי, ‎ המספקות‎ 
רק ‎ חומרי ‎ גלם. ‎ אנו ‎ רוצים ‎ תעשייה ‎ חזקה ‎ בבעלות ‎ המדינה‎ 
ובשירות ‎ העם.‎ 

השגתם ‎ שני ‎ שלישים ‎ מהמושבים ‎ בפרלמנט ‎ ובסנאט. ‎ מה■‎ 
המשמעות ‎ של ‎ הישג ‎ זה?‎ 

בפרלמנט ‎ היוצא ‎ היה ‎ לנו ‎ רוב. ‎ הפעם ‎ יש ‎ לנו ‎ רוב ‎ גם‎ 
בסנאט: ‎ שני-שלישים ‎ מהמושבים. ‎ להישג ‎ זה ‎ יש ‎ משמעות‎ 
מרכזית. ‎ עד ‎ עתה, ‎ הצעות ‎ חוק ‎ חשובות ‎ ביותר, ‎ בעלות‎ 
משמעות ‎ כלכלית, ‎ חברתית ‎ ופוליטית, ‎ נבלמו ‎ בסנאט ‎ בידי‎ 
הרוב ‎ שהיה ‎ של ‎ הימין. ‎ לא ‎ עוד. ‎ בתום ‎ הפגרה, ‎ נגיש ‎ חבילה‎ 
של ‎ מאה ‎ הצעות ‎ חוק ‎ חברתיות ‎ וכלכליות, ‎ שבכוחן ‎ לשנות ‎ את‎ 
המציאות ‎ בבוליביה ‎ מן ‎ הקצה ‎ אל ‎ הקצה.‎ 

אפרים ‎ דויד■‎ 

הגשת ‎ כתב ‎ אישום ‎ נגד ‎ יו״ר ‎ חד״ש,‎ 
ח״כ ‎ ברכה ‎ ־  פרובוקציה ‎ שלטונית‎ 

לבית ‎ משפט ‎ השלום ‎ בתל ‎ אביב ‎ הוגש ‎ ב-9.12 ‎ כתב ‎ אישום‎ 
נגד ‎ יו״ר ‎ חד״ש, ‎ ח״כ ‎ מוחמד ‎ ברכה. ‎ בארבעה ‎ אישומים‎ 
נפרדים, ‎ מיוחסות ‎ לברכה ‎ עבירות ‎ של ‎ תקיפת ‎ ממלא ‎ תפקיד‎ 
על ‎ פי ‎ דין, ‎ העלבת ‎ עובד ‎ ציבור, ‎ ותקיפה ‎ והפרעה ‎ לשוטר‎ 
במילוי ‎ תפקידו. ‎ כתב ‎ האישום ‎ הוגש ‎ לאחר ‎ שברכה ‎ לא ‎ פנה‎ 
לוועדת ‎ הכנסת, ‎ ובכך ‎ ויתר ‎ בפועל ‎ על ‎ חסינותו ‎ הפרלמנטרית.‎ 

בתגובה ‎ לאישומים ‎ נגדו ‎ מסר ‎ ח״כ ‎ ברכה ‎ כי ‎ מדובר ‎ ברדיפה‎ 
פוליטית. ‎ הוא ‎ הבהיר, ‎ כי ‎ לא ‎ ינצל ‎ את ‎ חסינותו, ‎ אלא ‎ ינהל‎ 
מאבק ‎ משפטי. ‎ "קשה ‎ להתעלם ‎ מהעובדה, ‎ שכתב ‎ האישום‎ 
הוגש ‎ דווקא ‎ היום, ‎ אחרי ‎ דבריי ‎ אמש ‎ בכנסת ‎ לרגל ‎ יום ‎ זכויות‎ 
האדם, ‎ בהן ‎ ביקרתי ‎ את ‎ ההתנכלות ‎ של ‎ מערכת ‎ המשפט‎ 
והפרקליטות ‎ לאוכלוסייה ‎ הערבית ‎ ולנבחרי ‎ הציבור ‎ הערבי‎ 
ולמנהיגיו. ‎ כמי ‎ שבקיא ‎ ויודע ‎ זאת ‎ ממקור ‎ ראשון, ‎ בעלילה‎ 
הזאת, ‎ שרקמו ‎ היועץ ‎ המשפטי, ‎ הממשלה ‎ והפרקליטות, ‎ יש‎ 
תיאום ‎ עדויות ‎ של ‎ שוטרים, ‎ כדי ‎ להפליל ‎ חבר ‎ כנסת״ ‎ - 
הדגיש ‎ ברכה ‎ בתגובתו ‎ להגשת ‎ כתב ‎ האישום.‎ 


תיאוריה‎ /4‎ 


כתב-עת ‎ ללימוד ‎ הניסיון ‎ ההיסטורי ‎ של‎ 
המפלגות ‎ הקומוניסטיות ‎ בעולם‎ 


לאחרונה ‎ יצא ‎ לאור ‎ גיליון ‎ ראשון ‎ של ‎ כתב-עת ‎ מרקסיסטי‎ 
חדש ‎ "¥\נ>1'\0^] ‎ 1111611121101131  €01X11X11111131 "  , 

המתפרסם ‎ באנגלית, ‎ ברוסית, ‎ בספרדית ‎ וביוונית. ‎ כתב-העת‎ 
הוא ‎ יוזמתן ‎ המשותפת ‎ של ‎ מפלגות ‎ קומוניסטיות ‎ ופועליות‎ 
מארצות ‎ שונות, ‎ וביניהן ‎ -  המפלגות ‎ הקומוניסטיות ‎ של ‎ יוון,‎ 
ונצואלה, ‎ תורכיה, ‎ מקסיקו ‎ וספרד.‎ 

במאמר ‎ המערכת ‎ של ‎ הגיליון ‎ הראשון ‎ של ‎ כתב ‎ העת ‎ נכתב,‎ 

כי ‎ היוזמה ‎ "מבטאת ‎ את ‎ הצורך ‎ בשיתוף ‎ פעולה ‎ בין ‎ כתבי‎ 
העת ‎ הפוליטיים ‎ והתיאורטיים ‎ של ‎ מפלגות ‎ קומוניסטיות,‎ 
המחזיקות ‎ בעמדות ‎ משותפות ‎ בשורה ‎ של ‎ נושאים ‎ תיאורטיים‎ 
ואידיאולוגיים. ‎ צורך ‎ זה ‎ גובש ‎ על ‎ רקע ‎ הערכת ‎ תקופת ‎ הנסיגה‎ 
של ‎ התנועה ‎ הקומוניסטית ‎ הבינלאומית, ‎ בעקבות ‎ ניצחון‎ 
מהפכת-הנגד ‎ בברית-המועצות ‎ ובארצות ‎ של ‎ מזרח ‎ ומרכז‎ 
אירופה".‎ 

הגיליון ‎ הראשון, ‎ המוקדש ‎ לנושא ‎ המשבר ‎ הקפיטליסטי‎ 
העולמי, ‎ נפתח ‎ במאמרם ‎ של ‎ שני ‎ כלכלנים, ‎ חברי ‎ מפלגת‎ 
העובדים ‎ הבלגית, ‎ המשווה ‎ בין ‎ המשבר ‎ המתחולל ‎ כיום‎ 
בכלכלת ‎ השוק ‎ העולמית, ‎ לבין ‎ המשבר ‎ שפרץ ‎ בשנת ‎ 1929.‎ 
"כיום, ‎ אפילו ‎ הליברלים ‎ האדוקים ‎ ביותר ‎ דורשים ‎ רגולציה‎ 
נרחבת ‎ יותר ‎ של ‎ השווקים ‎ הפיננסיים... ‎ אך ‎ האם ‎ זה ‎ מספיק,‎ 
כדי ‎ להתגבר ‎ על ‎ המשבר?" ‎ ־  הם ‎ שואלים. ‎ בהמשך ‎ מאמרם,‎ 
דנים ‎ השניים ‎ במשברים ‎ העיקריים, ‎ שפקדו ‎ את ‎ הקפיטליזם‎ 
במאה ‎ ה-20 ‎ (ובכלל ‎ זה ‎ המשבר ‎ של ‎ שנת ‎ 1973), ‎ ומנסים‎ 
למקם ‎ את ‎ המשבר ‎ הנוכחי ‎ ברצף ‎ הזה.‎ 

בולטת ‎ בכתב-העת ‎ תרומתם ‎ של ‎ כותבים ‎ מהארצות‎ 
הסוציאליסטיות-לשעבר: ‎ חבר ‎ המפלגה ‎ הסוציאליסטית‎ 
הלטבית ‎ מתאר ‎ את ‎ התגברות ‎ הלאומנות ‎ בארצו, ‎ וקושר ‎ בינה‎ 
לבין ‎ ההפרטה ‎ הנרחבת, ‎ שנעשתה ‎ בכלכלת ‎ לטביה ‎ בשנות ‎ ה־‎ 
90׳; ‎ מזכ״ל ‎ מפלגת ‎ הפועלים ‎ הקומוניסטית ‎ ההונגרית ‎ מציג‎ 
נתונים ‎ על ‎ הפערים ‎ ההולכים ‎ וגדלים ‎ בין ‎ עשירים ‎ לעניים‎ 
בהונגריה, ‎ ומדגיש ‎ את ‎ נחיצות ‎ הפרספקטיבה ‎ הסוציא¬‎ 
ליסטית; ‎ מזכ״ל ‎ מפלגת ‎ הפועלים ‎ הקומוניסטית ‎ הרוסית‎ 
מנתח ‎ את ‎ המשבר ‎ הקפיטליסטי ‎ הנוכחי ‎ לאור ‎ תורת‎ 
המשברים ‎ של ‎ מארקס, ‎ ודן ‎ בהיבטים ‎ של ‎ המשבר ‎ הייחודיים‎ 
לפדרציה ‎ הרוסית. ‎ מאמר ‎ אחר ‎ מנתח ‎ את ‎ התמורות ‎ הפוליטיות‎ 
בתורכיה ‎ על ‎ רקע ‎ המשבר ‎ הכלכלי ‎ העולמי.‎ 

מערכת ‎ כתב-העת ‎ מבהירה, ‎ כי ‎ עם ‎ תפקידיו ‎ נמנית ‎ ההגנה‎ 
על ‎ עקרונות ‎ המרקסיזם־לניניזם, ‎ שהם ‎ כיום ‎ יעד ‎ למתקפה‎ 
מצד ‎ גורמים ‎ בורגניים, ‎ סוציאל־דמוקרטיים ‎ ואחרים.‎ 

לדברי ‎ מאמר ‎ המערכת, ‎ יש ‎ "להגן ‎ על ‎ הניסיון ‎ ההיסטורי‎ 
של ‎ התנועה ‎ הקומוניסטית ‎ הבינלאומית", ‎ ובכלל ‎ זה ‎ ־  על‎ 
העמדות ‎ ההיסטוריות ‎ בדבר ‎ תפקידו ‎ של ‎ מעמד ‎ העובדים‎ 
במאבק ‎ לקידמה ‎ חברתית, ‎ ובדבר ‎ הצורך ‎ במפלגת ‎ אוונגרד‎ 
מהפכנית.‎ 

את ‎ כתב-העת ‎ הקומוניסטי ‎ בארבע ‎ השפות ‎ ניתן‎ 
לקרוא ‎ באינטרנט, ‎ באתר: ‎ ׳91‎ .׳1001 ‎ ./\ו\/\ו\/\ו\‎ 

אור׳ ‎ חלטמן‎ 


אלפי ‎ יהודים ‎ וערבים ‎ צעדו ‎ בת״א‎ 
לציון ‎ יום ‎ זכויות ‎ האדם‎ 

אלפים ‎ רבים ‎ של ‎ אזרחים ‎ ופעילים ‎ בלמעלה ‎ ממאה ‎ ארגונים‎ 
דמוקרטיים, ‎ חברתיים ‎ ופוליטיים, ‎ יהודים ‎ וערבים, ‎ וביניהם‎ 
מאות ‎ מפעילי ‎ מק״י ‎ וחד״ש, ‎ צעדו ‎ ב-11.12 ‎ בשעות ‎ הצהריים‎ 
בתל-אביב ‎ בצעדה ‎ מרשימה ‎ לציון ‎ יום ‎ זכויות ‎ האדם‎ 
הבינלאומי. ‎ יוזמת ‎ הצעדה ‎ הייתה ‎ האגודה ‎ לזכויות ‎ האזרח,‎ 
שזו ‎ ההפגנה ‎ הראשונה ‎ מסוג ‎ זה, ‎ שהיא ‎ מארגנת.‎ 

הצעדה ‎ החלה ‎ בכיכר ‎ רבץ ‎ והסתיימה ‎ בעצרת ‎ ברחבת‎ 
מוזיאון ‎ תל-אביב. ‎ הצועדים ‎ נשאו ‎ שלטים ‎ של ‎ האגודה‎ 
לזכויות ‎ האזרח, ‎ עליהם ‎ נכתב: ‎ "צועדים ‎ למען ‎ הדמוקרטיה",‎ 
"זכותנו" ‎ ו״כל ‎ זכויות ‎ האדם ‎ לכל ‎ אדם".‎ 

במהלך ‎ המצעד ‎ בלט ‎ הגוש ‎ של ‎ פעילות ‎ ופעילי ‎ חד״ש‎ 
ומק״י, ‎ שהניפו ‎ דגלים ‎ אדומים ‎ וכרזות ‎ המוקיעות ‎ את ‎ ליבוי‎ 
השנאה ‎ בין ‎ יהודים ‎ לערבים, ‎ את ‎ הכיבוש ‎ הנמשך ‎ של‎ 
השטחים ‎ הפלסטיניים, ‎ ואת ‎ תהליכי ‎ ההפרטה. ‎ בין ‎ היתר ‎ קראו‎ 
המפגינים ‎ של ‎ מק״י ‎ וחד״ש: ‎ ״כולנו ‎ יחד ‎ -  בלי ‎ שנאה ‎ ופחד",‎ 
״יהודים ‎ וערבים ‎ -  מסרבים ‎ להיות ‎ אויבים", ‎ "ישראל-‎ 
פלסטין, ‎ שתי ‎ מדינות ‎ לשני ‎ העמים״, ‎ ״ליברמן ‎ הוא ‎ אסון ‎ - 
אין ‎ דמוקרטיה ‎ ללא ‎ שוויון״, ‎ ו״הכיבוש ‎ הוא ‎ אסון ‎ -  בשירות‎ 
שלטון ‎ ההון". ‎ בין ‎ הצועדים ‎ בגוש ‎ זה ‎ היו ‎ ח "כ ‎ דב ‎ חנין ‎ וחברי‎ 
הנהגות ‎ מק״י ‎ וחד״ש.‎ 

בעצרת ‎ נשאו ‎ דברים ‎ סמי ‎ מיכאל, ‎ נשיא ‎ האגודה ‎ לזכויות‎ 
האזרח; ‎ ראמז ‎ ג׳רייסי, ‎ ראש ‎ עיריית ‎ נצרת ‎ ויו״ר ‎ ועד ‎ ראשי‎ 
הרשויות ‎ המקומיות; ‎ חגי ‎ אלעד, ‎ מנכ״ל ‎ האגודה ‎ לזכויות‎ 
האזרח‎ ;  והעיתונאית ‎ מירב ‎ מיכאלי. ‎ במהלך ‎ האירוע, ‎ הוענק‎ 
לרות ‎ ופול ‎ קדר, ‎ מייסדי ‎ הארגון ‎ יש ‎ דין ‎ לסיוע ‎ משפטי‎ 
לפלסטינים, ‎ ולבני ‎ משפחתו ‎ של ‎ ניר ‎ כץ, ‎ קורבן ‎ הרצח‎ 
ההומופובי ‎ בבר ‎ הנוער ‎ בת״א, ‎ אות ‎ אמיל ‎ גרינצווייג ‎ לזכויות‎ 
האדם.‎ 

לפטר ‎ את ‎ שר ‎ הפונדמנטליזם‎ 

ח״כ ‎ מוחמד ‎ ברכה, ‎ יו״ר ‎ חד״ש, ‎ קרא ‎ (10.12) ‎ לפטר ‎ את‎ 
שר ‎ המשפטים ‎ נאמן ‎ בעקבות ‎ קריאתו ‎ להשתית ‎ את ‎ ישראל ‎ על‎ 
חוקי ‎ ההלכה.‎ 

ברכה ‎ ציין, ‎ כי ‎ "נאמן, ‎ הרואה ‎ את ‎ עיקר ‎ תפקידו ‎ בהקמת‎ 
מדינת ‎ ישראל ‎ הפונדמנטליסטית, ‎ הוא ‎ סכנה ‎ לדמוקרטיה.‎ 
הצהרתו ‎ מסוכנת ‎ ומנוגדת ‎ לגישה ‎ של ‎ הרוב ‎ המכריע ‎ של‎ 
אזרחי ‎ ישראל. ‎ האמירות ‎ של ‎ נאמן ‎ הן ‎ הכרזה ‎ בדבר ‎ הפיכה‎ 
פונדמנטליסטית ‎ והרס ‎ הדמוקרטיה ‎ הפרלמנטרית, ‎ ולכן ‎ על‎ 
ראש ‎ הממשלה ‎ לפטרו ‎ לאלתר".‎ 

שר ‎ המשפטים ‎ יעקב ‎ נאמן, ‎ קרא ‎ בכנס ‎ רבני ‎ בירושלים,‎ 
שעסק ‎ בדיני ‎ ממונות: ‎ "להחזיר ‎ עטרה ‎ ליושנה, ‎ שמשפט‎ 
התורה ‎ יהיה ‎ המשפט ‎ המחייב ‎ במדינת ‎ ישראל, ‎ היא ‎ באמת‎ 
הדרך ‎ הראויה ‎ להנחיל ‎ לנו ‎ את ‎ משפט ‎ התורה ‎ בצעדים... ‎ צעד‎ 
אחר ‎ צעד". ‎ הוא ‎ הוסיף, ‎ כי ‎ "יש ‎ להחזיר ‎ למדינת ‎ ישראל ‎ את‎ 
מורשת ‎ האבות... ‎ צעד ‎ אחר ‎ צעד ‎ ננחיל ‎ לאזרחי ‎ ישראל ‎ את‎ 
חוקי ‎ התורה ‎ ונהפוך ‎ את ‎ ההלכה ‎ למשפט ‎ המחייב ‎ במדינה".‎ 


ההר ‎ ההווה‎ /5‎ 


שתי ‎ הערות ‎ על ‎ סרבנות ‎ הכיבוש‎ 

ביום ‎ העיון, ‎ שנערך ‎ לרגל ‎ הגיעו ‎ של ‎ ראובן ‎ קמינר ‎ לגבורות‎ 
(יפו, ‎ 28.11), ‎ הציגה ‎ ד״ר ‎ ענת ‎ מטר ‎ ניתוח ‎ פילוסופי ‎ מעמיק‎ 
של ‎ סרבנות ‎ הכיבוש. ‎ אני ‎ מבקש ‎ להעיר ‎ לגבי ‎ שתי ‎ נקודות‎ 
בדבריה ‎ המעניינים.‎ 

ענת ‎ מטר ‎ הבחינה ‎ בין ‎ המעשה ‎ המוסרי ‎ למעשה ‎ הפוליטי,‎ 
והדגישה ‎ את ‎ הכפיפות ‎ של ‎ המעשה ‎ הפוליטי ‎ להערכה‎ 
אובייקטיבית ‎ ומציאותית ‎ של ‎ מידת ‎ הצלחתו. ‎ בהתייחסותה‎ 
לסרבנות ‎ הכיבוש ‎ כמעשה ‎ פוליטי, ‎ ציינה ‎ ענת ‎ בצער, ‎ שמעשה‎ 
זה ‎ נכשל ‎ משום ‎ שהכיבוש ‎ נמשך, ‎ והסיקה ‎ מכך ‎ קושי‎ 
פילוסופי ‎ לגבי ‎ אפשרות ‎ הצדקת ‎ הסירוב ‎ כמעשה ‎ פוליטי‎ 
(עימו ‎ התמודדה ‎ בהמשך).‎ 

אני ‎ מבקש ‎ לערער ‎ על ‎ הגישה ‎ הזאת, ‎ אשר ‎ נפוצה ‎ בקרבנו.‎ 
לדעתי, ‎ הערכה ‎ מציאותית ‎ ואובייקטיבית ‎ של ‎ ההשפעה ‎ של‎ 
מעשה ‎ פוליטי ‎ אינה ‎ צריכה ‎ ואינה ‎ יכולה ‎ להצטמצם ‎ ל״כך ‎ או‎ 
"לא". ‎ השאלה ‎ הרלוונטית ‎ היא, ‎ "עד ‎ כמה" ‎ (וכן ‎ "איך"‎ 
ו״מדוע"). ‎ בהקשר ‎ של ‎ סרבנות ‎ הכיבוש, ‎ השאלה ‎ האמיתית‎ 
היא ‎ -  עד ‎ כמה ‎ תרמה ‎ ותורמת ‎ סרבנות ‎ הכיבוש ‎ לסיומו ‎ ו/או‎ 
לאי-החרפתו.‎ 

הניסוח ‎ האחרון ‎ רומז ‎ לשני ‎ עניינים: ‎ זמן ‎ ההערכה‎ 
ומידתיות ‎ ההערכה. ‎ אכן, ‎ הערכה ‎ שקולה ‎ ואובייקטיבית ‎ של‎ 
מעשה ‎ פוליטי ‎ יכולה ‎ להיעשות ‎ בעיקר ‎ (אם ‎ לא ‎ רק) ‎ בדיעבד.‎ 
אין ‎ אפשרות ‎ להעריך ‎ את ‎ ההשפעה ‎ של ‎ מעשה ‎ פוליטי ‎ בזמן‎ 
עשייתו, ‎ אלא ‎ ניתן ‎ רק ‎ לשער ‎ את ‎ האפשרויות. ‎ לעולם ‎ אין‎ 
ודאות ‎ ביחס ‎ להשפעה ‎ של ‎ מעשה ‎ פוליטי ‎ בעת ‎ עשייתו, ‎ ישנן‎ 
רק ‎ השערות. ‎ לפיכך, ‎ אין ‎ לדעתי ‎ הבדל ‎ עקרוני ‎ בין ‎ ההצדקה‎ 
הפילוסופית ‎ של ‎ מעשה ‎ פוליטי ‎ שיש ‎ לו ‎ סיכוי ‎ גדול ‎ להשפיע,‎ 
לבין ‎ ההצדקה ‎ הפילוסופית ‎ של ‎ מעשה ‎ פוליטי ‎ שיש ‎ לו ‎ סיכוי‎ 
קטן ‎ להשפיע. ‎ (ארמוז ‎ גם, ‎ שישנו ‎ יחס ‎ הפוך ‎ בין ‎ הרדיקליות‎ 
של ‎ ההשפעה ‎ המקווה ‎ ובין ‎ הסיכויים ‎ להשגתה.) ‎ בכל ‎ מקרה,‎ 
מעשה ‎ פוליטי ‎ איננו ‎ מופקע ‎ מן ‎ האופי ‎ שלו ‎ על־ידי ‎ חוסר‎ 
הוודאות ‎ בדבר ‎ הצלחתו, ‎ אלא ‎ רק ‎ על־ידי ‎ ודאות ‎ בדבר ‎ אפס‎ 
יכולתו ‎ להשפיע.‎ 

בעניין ‎ סרבנות ‎ הכיבוש, ‎ לא ‎ רק ‎ שאין ‎ אפשרות ‎ לקבוע‎ 
בוודאות ‎ שהסירוב ‎ אינו ‎ משפיע, ‎ אלא ‎ שנראה ‎ לי ‎ שדי ‎ ברור‎ 
שהוא ‎ כן ‎ משפיע ‎ (ולו ‎ רק ‎ במניעת ‎ החרפה ‎ חמורה ‎ עוד ‎ יותר‎ 
של ‎ הכיבוש). ‎ אמנם ‎ הכיבוש ‎ עדיין ‎ לא ‎ הסתיים, ‎ אבל‎ 
ההיסטוריה ‎ עדיין ‎ לא ‎ הסתיימה. ‎ את ‎ התרומה ‎ של ‎ הסירוב‎ 
היום ‎ ניתן ‎ יהיה ‎ להעריך ‎ רק ‎ בעוד ‎ כמה ‎ שנים. ‎ כיום ‎ ניתן ‎ רק‎ 
לשער ‎ השערות, ‎ ואם ‎ אנחנו ‎ משערים, ‎ שלסירוב ‎ יש ‎ לפחות‎ 
פוטנציאל ‎ להשפיע ‎ לכיוון ‎ הרצוי, ‎ אזי ‎ די ‎ בכך, ‎ על ‎ מנת‎ 
להצדיק ‎ את ‎ הסירוב ‎ מבחינה ‎ פילוסופית.‎ 

בכנס ‎ אוזכרה ‎ אמירתו ‎ של ‎ ישעיהו ‎ לייבוביץ׳ ‎ בדבר ‎ חמש‎ 
מאות ‎ סרבני ‎ כיבוש, ‎ אשר ‎ יביאו ‎ לסיום ‎ הכיבוש. ‎ אנו ‎ נוטים‎ 
לשכוח, ‎ שהאמירה ‎ הזאת ‎ לא ‎ הייתה ‎ נבואה ‎ לעתיד ‎ הרחוק,‎ 
אלא ‎ אמירה ‎ הנכונה ‎ לשעה ‎ בה ‎ נאמרה, ‎ וגם ‎ את ‎ הפער ‎ בין‎ 
המציאות ‎ בזמן ‎ האמירה ‎ לבין ‎ המציאות ‎ הנוכחית: ‎ לייבוביץ׳,‎ 
אשר ‎ הדגיש ‎ תמיד ‎ את ‎ האפקט ‎ של ‎ הכיבוש ‎ על ‎ הברבריזציה‎ 
של ‎ הכובש, ‎ לא ‎ התנבא ‎ לגבי ‎ העתיד ‎ הרחוק, ‎ אלא ‎ התייחס‎ 
למציאות ‎ היסטורית, ‎ בה ‎ אכן ‎ היה ‎ די ‎ בחמש ‎ מאות ‎ סרבנים ‎ על‎ 
מנת ‎ להביא ‎ לסיום ‎ הכיבוש. ‎ נוכח ‎ הברבריזציה ‎ של ‎ החברה‎ 
הישראלית ‎ בעשור ‎ האחרון, ‎ אין ‎ ברירה, ‎ אלא ‎ לעדכן ‎ את‎ 
אמירתו ‎ על ‎ ידי ‎ הכפלת ‎ האומדן ‎ הדרוש ‎ פי ‎ עשר.‎ 


לסיום, ‎ אני ‎ מבקש ‎ להצטרף ‎ להמלצתה ‎ של ‎ ענת ‎ לקבלה‎ 
מלאה ‎ ולתמיכה ‎ מלאה ‎ בכל ‎ צורה ‎ של ‎ "סירוב ‎ אפור". ‎ בחברה‎ 
ברוטאלית, ‎ אשר ‎ איבדה ‎ כמעט ‎ כל ‎ עקבה ‎ מוסרית, ‎ האפקט‎ 
החזק ‎ ביותר ‎ של ‎ סירוב ‎ אליטיסטי ‎ מוצהר ‎ הוא ‎ בהשפעתו ‎ על‎ 
הגדלת ‎ ה״סירוב ‎ האפור", ‎ אשר ‎ מאיים ‎ ישירות ‎ על ‎ המערכת‎ 
הקיימת. ‎ הסירוב ‎ המוצהר ‎ מערער ‎ את ‎ ה״מובן ‎ מאליו", ‎ עליו‎ 
מושתת ‎ השירות ‎ הצבאי, ‎ וערעור ‎ זה ‎ הינו ‎ ציר ‎ מרכזי‎ 
לתהליכים, ‎ המגדילים ‎ את ‎ ה״סירוב ‎ האפור".‎ 

עודד ‎ גולדרייך‎ 

על ‎ קידמה ‎ ונוסטלגיה‎ 

מאת ‎ רוי ‎ מאיאל‎ 

"גראני ‎ סמית' ‎ היקרה" ‎ הוא ‎ ספרו ‎ של ‎ דוור, ‎ הכותב‎ 
תחת ‎ שם ‎ העט ‎ רו■ ‎ מאיאל, ‎ שיבוש ‎ של ‎ "רויאל ‎ מייל".‎ 
גראני ‎ סמית', ‎ או ‎ סבתא ‎ סמית', ‎ הוא ‎ הכינו■ ‎ שנתנו‎ 
דוור■□ ‎ לקשישות ‎ בריטיות ‎ חביבות ‎ הגרות ‎ לבדן,‎ 
ואשר ‎ הדואר ‎ הוא ‎ מרכז ‎ חייהן. ‎ אחר■ ‎ יצעד■ ‎ הייעול'‎ 
בדואר ‎ הבריטי, ‎ שאל ‎ מישהו: ‎ "ומה ‎ עם ‎ גראני‎ 
סמית'?". ‎ המ״עלים ‎ ענו ‎ לו: ‎ "גראני ‎ סמית' ‎ לא‎ 
חשובה ‎ ■ותר".‎ 

הטקסט ‎ להלן ‎ של ‎ רו■ ‎ מאיאל ‎ פורסם ‎ בדצמבר ‎ 2009 
בבלוג ‎ של ‎ "לונדון ‎ ריוויו ‎ אוף ‎ בוקס".‎ 

ספרי ‎ החדש, ‎ "גראני ‎ סמית׳ ‎ היקרה", ‎ מראה ‎ את ‎ סדר ‎ יומו‎ 
של ‎ עובד ‎ דואר ‎ לפני ‎ שלושים ‎ שנה ‎ ומשווה ‎ אותו ‎ לעבודת‎ 
דוור ‎ כיום. ‎ באופן ‎ מעט ‎ לא ‎ צפוי, ‎ כותבים ‎ רבים ‎ מציגים ‎ את‎ 
הספר, ‎ כאילו ‎ הוא ‎ עוסק ‎ במשהו ‎ נוסטלגי, ‎ וזו ‎ לא ‎ הייתה‎ 
כוונתי. ‎ לדוגמה, ‎ הביקורת ‎ של ‎ רוברט ‎ מקקרום ‎ ב״אובזרבר"‎ 
עוסקת ‎ כמעט ‎ כולה ‎ בטענה, ‎ שספרי ‎ הוא ‎ קינה ‎ לעולם ‎ שנעלם.‎ 

יש ‎ איזו ‎ חלוקה ‎ שגויה ‎ בין ‎ נוסטלגיה ‎ לבין ‎ קידמה, ‎ לפיה‎ 
נוסטלגיה ‎ היא ‎ כיסופים ‎ לעולם ‎ אידיאלי ‎ שנגוז, ‎ והקידמה ‎ היא‎ 
המציאות ‎ המרה ‎ בה ‎ נפגוש ‎ -  נרצה ‎ בכך ‎ או ‎ לא. ‎ נוסטלגיה ‎ היא‎ 
בעלת ‎ גוון ‎ ורדרד, ‎ אבל ‎ הספר ‎ שלי ‎ מדבר ‎ על ‎ דברים ‎ רגילים‎ : 
על ‎ עובדים ‎ עם ‎ זמן ‎ להפסקות ‎ תה, ‎ או ‎ על ‎ איזה ‎ רגע ‎ של‎ 
החלפת ‎ רכילות ‎ עם ‎ הלקוח, ‎ דברים ‎ שלפני ‎ 30  שנה ‎ היו ‎ חלק‎ 
בלתי-נפרד ‎ משגרת ‎ העבודה ‎ של ‎ הדוור. ‎ לא ‎ כתבתי ‎ על ‎ ימים‎ 
אידיאליים, ‎ אלא ‎ על ‎ רגעים ‎ שגרתיים ‎ לגמרי. ‎ פנאי ‎ ללקוחות‎ 
והיכרות ‎ עם ‎ הצרכים ‎ שלהם ‎ היו ‎ פעם ‎ חלק ‎ מהמהות ‎ של ‎ דוור,‎ 
ואין ‎ פה ‎ "נוסטלגיה", ‎ שיש ‎ להתגעגע ‎ לחסרונה.‎ 

פעם ‎ ידענו ‎ שעסקי ‎ הדואר ‎ מכילים ‎ שלושה ‎ גורמים‎ 
מרכזיים: ‎ העסק, ‎ הלקוחות ‎ והצוות, ‎ וכולם ‎ חשובים ‎ במידה‎ 
שווה. ‎ כיום ‎ ברור, ‎ שרק ‎ העסק ‎ חשוב. ‎ אנשי ‎ הרפורמות ‎ נכנסו‎ 
לעניינים. ‎ הם ‎ צעירים, ‎ דוחפים, ‎ ישירים ‎ ומשוכנעים ‎ מעל ‎ לכל‎ 
ספק, ‎ כי ‎ הם ‎ יודעים ‎ את ‎ כל ‎ התשובות. ‎ על ‎ פיהם, ‎ העתיד‎ 
משמעו ‎ יישום ‎ הטכנולוגיות ‎ החדשות ‎ במסגרת ‎ חוקי ‎ השוק.‎ 
אבל ‎ השוק ‎ לא ‎ אומר ‎ לנו ‎ מה ‎ לעשות: ‎ אלה ‎ האנשים ‎ שאומרים‎ 
לנו ‎ מה ‎ לעשות. ‎ "השוק" ‎ הוא ‎ ביסודו ‎ תכסיס, ‎ שנועד ‎ לכפות‎ 
אינטרסים ‎ של ‎ קבוצת ‎ אנשים ‎ על ‎ שאר ‎ הציבור.‎ 

הדואר ‎ נמצא ‎ בקו ‎ החזית ‎ של ‎ הקרב ‎ בין ‎ צורכי ‎ הציבור‎ 
הרחב ‎ לדרישת ‎ התאגידים ‎ להגדיל ‎ כל ‎ העת ‎ את ‎ הרווחים. ‎ זו‎ 
הכוונה ‎ במילה ‎ "קידמה". ‎ ולטעמי, ‎ זו ‎ לא ‎ "נוסטלגיה" ‎ להזכיר‎ 
לכולנו, ‎ שדברים ‎ פעלו ‎ פעם ‎ בדרך ‎ אחרת.‎ 

עברית: ‎ רועי ‎ ארד‎ 


הצתת ‎ המסגד ‎ ■  חמשן ‎ להתנחלויות‎ 


הצתת ‎ המסגד ‎ בכפר ‎ יאסוף, ‎ סמוך ‎ לשכם, ‎ בוצעה ‎ בידי‎ 
מתנחלים, ‎ כנראה ‎ מההתנחלות ‎ הכהניסטית ‎ "תפוח" ‎ הסמוכה.‎ 
ההצתה ‎ בוצעה ‎ ב־12.12, ‎ והמתנחלים ‎ שביצעו ‎ אותה ‎ ריססו‎ 
על ‎ רצפתה ‎ כתובות ‎ ("תג ‎ מחיר"), ‎ המזהות ‎ אותם ‎ במתנגדי‎ 
ההקפאה ‎ המוגבלת ‎ של ‎ הבנייה ‎ בהתנחלויות, ‎ שיזם ‎ נתניהו.‎ 

הצתת ‎ המסגד ‎ הייתה ‎ המשך ‎ להתנכלויות ‎ של ‎ המתנחלים‎ 
לתושבים ‎ הפלסטינים ‎ בגדה. ‎ לאחרונה ‎ הוצתו ‎ בתים, ‎ מכוניות‎ 
ומטעים ‎ בכמה ‎ וכמה ‎ ישובים ‎ פלסטיניים.‎ 

בתגובה ‎ להצתת ‎ המסגד, ‎ אמר ‎ ח״כ ‎ מוחמר ‎ ברכה ‎ (חד״ש),‎ 
שממשלת ‎ נתניהו ‎ נושאת ‎ באחריות ‎ לאירוע ‎ הנפשע. ‎ שלטונות‎ 
הכיבוש ‎ מעלימים ‎ עין ‎ בשיטתיות ‎ מפשעי ‎ המתנחלים.‎ 

חבר ‎ הפרלמנט ‎ הפלסטיני, ‎ ד״ר ‎ מוסטפא ‎ ברגותי, ‎ אמר ‎ כי‎ 
"ההתנחלויות ‎ משקפות ‎ את ‎ קצה ‎ גבול ‎ הקיצוניות. ‎ התקפות‎ 
המתנחלים ‎ הגיעו ‎ גם ‎ למקומות ‎ הקדושים". ‎ ברגותי ‎ קרא‎ 
לרשות ‎ הפלסטינית ‎ להעניק ‎ את ‎ כל ‎ כלים, ‎ כדי ‎ לנהל ‎ מאבק‎ 
והתנגדות ‎ עממיים ‎ נגד ‎ ישראל.‎ 

מפגיני ‎ שלום ‎ נעצרו ‎ במזרח־ירושלים‎ 

מאות ‎ הפגינו ‎ במוצ״ש, ‎ 12.12, ‎ מול ‎ בית ‎ משפט ‎ השלום‎ 
בירושלים ‎ בעקבות ‎ הבאתם ‎ להארכת ‎ מעצר ‎ של ‎ 24  מפגינים,‎ 
שהשתתפו ‎ יום ‎ קודם ‎ לכן ‎ בהפגנה ‎ השבועית ‎ השלווה ‎ נגד‎ 
נישול ‎ הפלסטינים ‎ תושבי ‎ שייח ‎ ג׳ראח ‎ מבתיהם. ‎ במהלך‎ 
ההפגנה, ‎ עשתה ‎ המשטרה ‎ שימוש ‎ בוטה ‎ בכוח ‎ אלים, ‎ מכות‎ 
ופיזור ‎ גז, ‎ פצעה ‎ יותר ‎ מעשרה ‎ מפגינים ‎ ועצרה ‎ 24  מהם.‎ 
תגובת ‎ המשטרה ‎ הייתה ‎ מתוכננת ‎ מראש, ‎ על ‎ מנת ‎ לדכא ‎ את‎ 
ההפגנות ‎ ההולכות ‎ וגדלות, ‎ ולהשתיק ‎ את ‎ המחאה ‎ הציבורית‎ 
סביב ‎ המדיניות ‎ המכוונת ‎ של ‎ ייהוד ‎ מזרח-ירושלים.‎ 

מאיה ‎ וינד, ‎ מהארגון ‎ "רבנים ‎ לזכויות ‎ אדם", ‎ שהשתתפה‎ 
בהפגנה, ‎ סיפרה: ‎ "עמדנו ‎ בחצר ‎ של ‎ משפחת ‎ אל-כורד,‎ 
שפונתה ‎ מהבית, ‎ והפגנו ‎ בשקט. ‎ פתאום ‎ אחד ‎ השוטרים ‎ אמר:‎ 
׳הם ‎ מנסים ‎ להתפרץ ‎ לבית/ ‎ שזה ‎ לחלוטין ‎ לא ‎ נכון, ‎ וכמה‎ 
שוטרים ‎ וחיילים ‎ קפצו ‎ על ‎ אחד ‎ המפגינים ‎ שאחז ‎ במצלמה,‎ 
החלו ‎ להכות ‎ אותו, ‎ ומשם ‎ הכל ‎ הידרדר. ‎ הם ‎ ריססו ‎ אנשים ‎ עם‎ 
גז ‎ מדמיע ‎ לעיניים, ‎ השתמשו ‎ בכוח ‎ שלא ‎ לצורך, ‎ ומיששו‎ 
נשים ‎ בצורה ‎ מינית. ‎ מעצר ‎ גרר ‎ מעצר, ‎ הם ‎ פשוט ‎ עטו ‎ עלינו,‎ 
לא ‎ יכולנו ‎ להימלט. ‎ אנשים ‎ שהיו ‎ במקום ‎ לא ‎ יכלו ‎ לצאת‎ 
וספגו ‎ מהלומות. ‎ הפגנו ‎ בשקט ‎ ולא ‎ באלימות".‎ 

נעצר ‎ מנהיג ‎ המאבק ‎ בגדר ‎ בבלעין‎ 

בשבוע ‎ שעבר, ‎ עצרו ‎ חיילי ‎ צה״ל ‎ בשעת ‎ הלילה ‎ את‎ 
עבדאללה ‎ אבו ‎ רחמה, ‎ ממנהיגי ‎ המאבק ‎ העממי ‎ נגד ‎ הגדר‎ 
בבלעין. ‎ מעצרו ‎ של ‎ אבו ‎ רחמה ‎ מצטרף ‎ לשורה ‎ ארוכה ‎ של‎ 
מעצרים, ‎ המלווים ‎ בפלישות ‎ ליליות ‎ אלימות, ‎ שעורך ‎ הצבא‎ 
במטרה ‎ לדכא ‎ את ‎ המאבק ‎ העממי ‎ בכפר.‎ 

הפגנה ‎ למען ‎ שחרור ‎ סרבן ‎ כיבוש‎ 

לקריאתה ‎ של ‎ תנועת ‎ "לוחמים ‎ לשלום", ‎ נערכה ‎ ב-12.12‎ 
מול ‎ כלא ‎ 6  הפגנת ‎ תמיכה ‎ בעידן ‎ בריר, ‎ חבר ‎ התנועה, ‎ שנכלא‎ 
ל-14 ‎ יום ‎ בכלא ‎ צבאי ‎ בעקבות ‎ סירובו ‎ לשרת ‎ בשטחים..‎ 


עובדי ‎ מוליתן ‎ נאבקים ‎ בסגירתו‎ 

העובדים ‎ במפעל ‎ הטקסטיל ‎ מוליתן ‎ בנהריה ‎ ממשיכים‎ 
במאבקם ‎ נגד ‎ סגירת ‎ המפעל ‎ ולמען ‎ הבטחת ‎ מקום ‎ עבודתם.‎ 

יפה ‎ איפרגן, ‎ יו״ר ‎ ועד ‎ העובדים, ‎ הבהירה: ‎ "אנחנו ‎ לא‎ 
מרימים ‎ ידיים. ‎ נגיע ‎ לבית ‎ המשפט ‎ ונבקש, ‎ שהכינוס ‎ יבוטל‎ 
וימונה ‎ מפרק, ‎ שיפעיל ‎ את ‎ המפעל ‎ וינסה ‎ להציל ‎ אותו. ‎ איננו‎ 
מתייאשים, ‎ ובמידת ‎ הצורך ‎ נחריף ‎ את ‎ המאבק".‎ 

מפעל ‎ מוליתן ‎ העסיק ‎ עד ‎ לאחרונה ‎ 75  עובדים, ‎ ושיעור‎ 
גבוה ‎ בקרבם ‎ הן ‎ אמהות ‎ חד ‎ הוריות, ‎ שיתקשו ‎ להשתלב ‎ בשוק‎ 
העבודה.‎ 

בחברת ‎ שפע ‎ צפויים ‎ לתביעה‎ 
בגין ‎ הפרעה ‎ להתארגנות ‎ עובדים‎ 

ההסתדרות ‎ שוקלת ‎ להגיש ‎ תביעה ‎ נגד ‎ חברת ‎ הקייטרינג‎ 
"שפע" ‎ על ‎ הפרעה ‎ להתארגנות ‎ עובדים. ‎ זו ‎ הפעם ‎ הראשונה‎ 
בה ‎ ההסתדרות ‎ מאיימת ‎ להשתמש ‎ בחוקי ‎ העבודה ‎ החדשים,‎ 
שאושרו ‎ בכנסת ‎ השנה. ‎ לפי ‎ החוק, ‎ מעסיק ‎ שפוגע ‎ בעובד‎ 
המנסה ‎ להקים ‎ ועד ‎ צפוי ‎ לשלם ‎ פיצויים ‎ של ‎ 200  אלף ‎ שקל.‎ 

עובדי ‎ חברת ‎ החשמל, ‎ בפעולת ‎ סולידריות, ‎ החרימו ‎ יום‎ 
אחד ‎ את ‎ חדרי ‎ האוכל ‎ המנוהלים ‎ על-ידי ‎ "שפע".‎ 

חוק ‎ למניעת ‎ פיטורים ‎ מחזוריים‎ 

ב-8.12 ‎ אושרו ‎ בקריאה ‎ ראשונה ‎ בכנסת ‎ הצעות ‎ חוק‎ 
למניעת ‎ פיטורים ‎ מחזוריים, ‎ שיזמו ‎ ח״כ ‎ רב ‎ חנין ‎ (חד״ש)‎ 
וח״כ ‎ שלמה ‎ מולה ‎ (קדימה), ‎ וכן ‎ הח״כים ‎ שלי ‎ יחימוביץ׳‎ 
(עבודה) ‎ וחיים ‎ כ״ץ ‎ (ליכוד). ‎ מטרת ‎ הצעות ‎ החוק ‎ לשים ‎ קץ‎ 
לתופעה ‎ מתרחבת ‎ של ‎ העסקת ‎ עובדים ‎ בהתקשרות ‎ לתקופה‎ 
קצובה, ‎ שאינה ‎ עולה ‎ על ‎ שמונה ‎ חודשים. ‎ בסיומה ‎ של ‎ אותה‎ 
תקופה, ‎ מפטרים ‎ המעסיקים ‎ את ‎ העובד ‎ ולאחר ‎ מכן ‎ מעסיקים‎ 
אותו ‎ מחדש. ‎ כך ‎ מתחמקים ‎ מעסיקים ‎ רבים ‎ מחובתם ‎ החוקית‎ 
לשלם ‎ פיצויי ‎ פיטורין, ‎ זכות ‎ סוציאלית ‎ בסיסית.‎ 

רב ‎ חנין, ‎ יוזם ‎ הצעת ‎ החוק, ‎ אמר ‎ בתגובה: ‎ "פיטורים‎ 
מחזוריים ‎ הפכו ‎ למכת ‎ מדינה ‎ ולדרך ‎ המלך ‎ של ‎ התחמקות‎ 
מחובות ‎ המעביד, ‎ ולכן ‎ החוק ‎ כה ‎ חשוב״,‎ _ 

מק״י ‎ -  מחוז ‎ ת״א-יפו‎ 

ביום ‎ ר, ‎ 25  בדצמבר, ‎ בשעות ‎ 11.00-13.30 
ברחוב ‎ אחד ‎ העם ‎ 70, ‎ ת״א, ‎ קומה ‎ ג׳‎ 

סדנא ‎ לכתיבה ‎ עיתונאית‎ 

המיועדת ‎ לפעילות ‎ ולפעילים, ‎ ניסיון ‎ מוקדם ‎ אינו ‎ מדרש.‎ 

לפרטים ‎ נוספים: ‎ 0.11־ 1. 01 >31וח@90ח1‎ 

חיתמו ‎ על ‎ העצומה ‎ של ‎ חד״ש ‎ נגד ‎ ייקור ‎ המים‎ 

המים ‎ הם ‎ מצרך ‎ חיוני ‎ ביותר.‎ 

המים ‎ הם ‎ של ‎ כולנו ‎ ואסור ‎ שתאגידי ‎ המים ‎ של ‎ הרשויות‎ 

המקומיות ‎ יפלו ‎ קרבן ‎ לתאוות ‎ הבצע ‎ של ‎ בעלי ‎ ההון.‎ 
לחתימה ‎ על‎ העצומה:‎ 

